
PROJEKTS uz 01.09.2026.

vēlamais izskatīšanas datums: Finanšu komiteja16.09.2026.
domē: oktobrī
sagatavotājs: A.Grīnvalds
ziņotājs: I.Gotharde


APSTIPRINĀTI
ar Ādažu novada pašvaldības domes
2026. gada __.______- sēdes lēmumu 
(protokols Nr. __ § __)


SAISTOŠIE NOTEIKUMI
Ādažos, Ādažu novadā

2026. gada 00. oktobrī					           Nr. «DOKREGNUMURS»

Grozījums Ādažu novada pašvaldības 2022. gada 25. aprīļa saistošajos noteikumos Nr. 34/2022 “Par pašvaldības nodevu par reklāmas izvietošanu Ādažu novadā”

Izdoti saskaņā ar likuma “Par nodokļiem un nodevām”12. panta
pirmās daļas 7. punktu, Ministru kabineta 2005. gada 28. jūnija
noteikumu Nr. 480 “Noteikumi par kārtību, kādā pašvaldība
var uzlikt pašvaldību nodevas"”16.¹ punktu

Izdarīt Ādažu novada pašvaldības 2022. gada 25. aprīļa saistošajos noteikumos Nr.34/2022 “Par pašvaldības nodevu par reklāmas izvietošanu Ādažu novadā” (Latvijas Vēstnesis, 2022., Nr. 102, 2024., Nr. 70, 2026., Nr. 130) šādu grozījumu:
1. Papildināt ar 10.8. apakšpunktu šādā redakcijā:
“10.8. priekšvēlēšanu aģitācijas materiāli – 0,3.”

Pašvaldības domes priekšsēdētājs							G. Miglāns



ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


PASKAIDROJUMA RAKSTS
Ādažu novada pašvaldības 2026. gada ___. oktobra saistošajiem noteikumiem Nr. __/2026 “Grozījums Ādažu novada pašvaldības 2022. gada 25. aprīļa saistošajos noteikumos Nr. 34/2022 “Par pašvaldības nodevu par reklāmas izvietošanu Ādažu novadā””
	Paskaidrojuma raksta sadaļas un norādāmā informācija

	1. Mērķis un nepieciešamības pamatojums
1.1. Saistošo noteikumu (turpmāk – Noteikumi) izdošanas mērķis ir veikt grozījumus Ādažu novada pašvaldības 2022. gada 25. aprīļa saistošajos noteikumos Nr. 34/2022 “Par pašvaldības nodevu par reklāmas izvietošanu Ādažu novadā” (turpmāk – SN Nr. 34/2022), jo SN Nr. 34/2022 10. punktā nav atsevišķi izdalīts tematikas koeficients priekšvēlēšanu aģitācijas materiāliem.
1.2. Viedās administrācijas un reģionālās attīstības ministrija 2026. gada 8. jūlija atzinumā Nr. P-1-13-1/3130 “Par saistošajiem noteikumiem Nr. 19/2026” norādīja, ka SN Nr. 34/2022 pamatredakcija neatbilst Priekšvēlēšanu aģitācijas likuma 22. panta astotajai daļai.
Priekšvēlēšanu aģitācijas likuma 22. panta astotā daļa noteic, ka par priekšvēlēšanu aģitācijas materiālu izvietošanu publiskās lietošanas ārtelpās vai pret publiskās lietošanas ārtelpām (izkārtnes, stendi, afišas, tāfeles, slietņi, novietoti plakāti, reklāma skatlogos un citi tamlīdzīgi reklāmas objekti) maksājama pašvaldības nodeva par reklāmas, afišu un sludinājumu izvietošanu publiskās vietās, ja tādu pašvaldība noteikusi attiecībā uz priekšvēlēšanu aģitācijas materiāliem. Pašvaldības noteiktā nodeva par reklāmas, afišu un sludinājumu izvietošanu publiskās vietās attiecībā uz priekšvēlēšanu aģitācijas materiāliem nedrīkst būt lielāka par zemāko nodevas apmēru, kāds konkrētajā vietā noteikts par preču vai pakalpojumu reklāmas materiālu izvietošanu.
1.3. Piemērojot SN Nr. 34/2022 pamatredakcijas 14. punktu un 6.-10. punktu, priekšvēlēšanu aģitācijas materiāliem faktiski piemērojams tematikas koeficients “1”. Tomēr no SN Nr. 34/2022 pamatredakcijas regulējuma secināms, ka tematikas koeficients “1” nav mazākais no pašvaldības noteiktajiem tematikas koeficientiem, tādējādi SN Nr. 34/2022 pamatredakcijā noteiktais nodevas aprēķina mehānisms nenodrošina, ka nodeva par priekšvēlēšanu aģitācijas materiālu izvietošanu nav lielāka par zemāko nodevas apmēru, kāds konkrētajā vietā noteikts par preču vai pakalpojumu reklāmas materiālu izvietošanu.
1.4. Pašvaldībai ir jānodrošina SN Nr. 34/2022 atbilstību ārējo normatīvo aktu ar augstāku juridisko spēku prasībām. 

	2. Fiskālā ietekme uz pašvaldības budžetu 
2.1. Noteikumu grozījumu pozitīvi ietekmēs pašvaldības budžetu, jo tiek ieviesta maksa par priekšvēlēšanu aģitācijas materiālu izvietošanu.
2.2. Nav nepieciešami papildu resursi sakarā ar jaunu institūciju vai darba vietu veidošanu, lai nodrošinātu saistošo noteikumu izpildi.

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī uz konkurenci
3.1. Sociālā ietekme – nav attiecināms.
3.2. Ietekme uz vidi – nav attiecināms.
3.3. Ietekme uz iedzīvotāju veselību – nav attiecināms. 
3.4. Ietekme uz uzņēmējdarbības vidi pašvaldības teritorijā – nav attiecināms.
3.5. Ietekme uz konkurenci – nav attiecināms. 

	4. Ietekme uz administratīvajām procedūrām un to izmaksām
4.1. Institūcijas un amatpersonas, pie kurām persona var vērsties SN Nr. 34/2022 piemērošanā, ir Ādažu novada būvvalde un pašvaldības aģentūra “Carnikavas komunālserviss” (turpmāk – Aģentūra).
4.2. Noteikumu projekts neskar citas administratīvās procedūras un nemaina privātpersonām veicamās darbības līdzšinējo kārtību.
4.1. Paredzētās administratīvo procedūru izmaksas – nav attiecināms. 

	5. Ietekme uz pašvaldības funkcijām un cilvēkresursiem
5.1. Funkcijas izpildei nav paredzēti jauni pienākumi vai uzdevumi, netiek veidotas jaunas darba vietas vai likvidētas/reorganizētas esošās. Lai nodrošinātu Noteikumu izpildi, nav nepieciešami papildu resursi sakarā ar jaunu institūciju vai darba vietu veidošanu, kā arī esošo institūciju kompetences paplašināšanu.

	6. Informācija par izpildes nodrošināšanu
6.1. Nodevas apmēru reklāmas izvietošanai aprēķina un nodevas samaksu kontrolē Ādažu novada būvvalde, izņemot nodevu par informatīvo materiālu izvietošanu, ko kontrolē Aģentūra.
6.2. Nodevu pilnā apmērā samaksā pirms reklāmas izvietošanas, saskaņā ar pašvaldības vai Aģentūras izsniegtu rēķinu. Nodevas maksājumu kontrolei pašvaldības Centrālās pārvaldes Grāmatvedības nodaļai ir visas tiesību aktos noteiktās nodokļu administrācijas tiesības.
6.3. Šo noteikumu izpildes nodrošināšanai nepieciešami resursi – tikai cilvēkresursi. 

	7. Prasību un izmaksu samērīgums pret ieguvumiem, ko sniedz mērķa sasniegšana
7.1. Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai un pašvaldības izraudzītie līdzekļi ir piemēroti leģitīma mērķa sasniegšanai, un pašvaldības rīcība ir atbilstoša.

	8. Izstrādes gaitā veiktās konsultācijas ar privātpersonām un institūcijām
8.1. Šo noteikumu izstrādes procesā nenotika atsevišķas konsultācijas ar sabiedrības pārstāvjiem (tostarp biedrībām, nodibinājumiem, apvienībām, u.tml.).
8.2. Konsultācijām tika izmantots šāds sabiedrības līdzdalības veids: pēc šo noteikumu izskatīšanas domes Finanšu komitejā, tie tika publicēti pašvaldības oficiālajā tīmekļvietnē www.adazunovads.lv, kā arī informācija par projektu tika publicēta sociālajā tīklā - pašvaldības Facebook kontā, lai sasniegtu mērķgrupu, kā arī noskaidrotu pēc iespējas plašākas sabiedrības viedokli.
8.3. Publikācijā noteiktajā termiņā – no 2026. gada 17. septembra līdz 30. septembrim priekšlikumi tika/netika saņemti.
8.4. No institūcijām netika saņemti viedokļi un atzinumi par šo noteikumu projektu.
8.5. Cita veida saziņa un konsultācijas nav notikušas.

